Wa e;
;
Kawa nhtoi du shaloi,
Shingran hta myiman asoi; Wa dingla Ugutgu ai,
Sak sanitshi she rai mat sai;
Raitim Wa le-ya ten du,
Kanbau bungli Wa shi chyu; Ya gaw hpyen-yen dabang e,
Wa shingtai shi chyu le....;
Nu gaw jau jau wa shakram,
Kanam kashu n lu dam; Ngai kasha Shanglawt Hpyenla,
Kahpu kanau n lu nga;
Ya ten Wa hpe chyeju htang,
Wa a makau e nga ang; Wa hpe bau na ten n nga,
Kanam la na ten kata;
Kasha shawnglam majanpa,
N si yang gaw bai wa na; Wa nang Myutsaw hpyenla tai,
Dingla Ugutgu mat sai;
Ya Ma, Wa a hkang galai,
Wa zawn Myu hpe tsaw nngai; Maigan wa a roi rip lam,
Loi sha pyi hkam n kam;
Ginlut kau ai lamuga,
Yawng mahkra bai lu la hkra; Roi rip hkrum ai Myu Shayi,
Shanhte kam ai hku mi di;
N lu ai Shinggyim hkawhkang,
Ra sharawng let gasat nang; Palamla gasat lamu du,
Maubung hpa she rai sai lu!
Lama kasha Wa hpang de,
Kalang mung bai n gale; Myit dik u lu! Chyinghkai Wa,
Magrau grang Myu tsaw Hpyenma; Kasha shingtai mi raitim,
Ap nawng kau sai Wa myit zim; ; Yehowa ahkang bai jaw,
Awng Padang hte wa shachyaw;
Ma hpe hkap tau la rit Wa,
Kabu gara hkalum la; Kanam la na ten mung du,
Wa hpe k'bu shangun mayu;
Karai kaw kyu hpyi ga i ya,
Tsaw ra dik ai chyinghkai Wa.
Shanglawt Tsing (16.6.2012,6:00AM)
nso_Latn unk kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn bam_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltz_Latn